مقاله مفصله: الادمان علاج الادمان هي طريقة طبية الناس بتستخدمها علشان يعالجوا المدمنين من المخدرات، كمان علشان يساعدوا المدمن يرجع يعيش تاني بصورة عادية بس ما يعملش نفس الأخطاء اللي كان بيعملها قبل كده لما يمر بمشاكل الحياة وقرفها وضغوطاتها. الادمان انك تتعود على حاجة بعينها تعملها كل يوم، ولو ما عملتهاش هتحس انك زهقان وغضبان بالرغم ان الحاجة دي هتكون بتضرك وبتبوظلك مستقبلك، كمان بتضر أهلك واصحابك ومراتك وولادك. لازم تعرف ان الادمان نوعين، الاول انك تدمن المخدرات، والنوع التاني انك تدمن عادة او سلوك تعمله وانت مش واخد بالك: النيكوتين الموجود فى التبغ ودى السجاير. ادمان المسكنات الأفيونية و دى المخدرات. ادمان المواد الكحولية و دى الخمرة و البيرة. ريحة المواد زى البنزين. ادمان الأدويه زى ليريكا و الترامادول. ادمان الكافيين زى القهوة و الشاى. ادمان الجنس و دى معروفة. ادمان التسوق دى انك تشترى اى حاجة على الفاضى و على المليان. ادمان التكنولوجيا و الانترنت زى الفيسبوك و تويتر. ادمان الألعاب الالكترونية زى بابجى و كونكر. خطة العلاج من الادمان فيها شوية حاجات كده لازم المدمن يمشي عليها، والحاجات دي بتختلف من مدمن للتاني علشان كل واحد بيبقى ليه ظروفه الصحية والاجتماعية، كمان نوع المخدر اللي خده المدمن ونسبته قد ايه في جسم المدمن، والخطوات دي لازم تكون في مستشفى لعلاج الادمان.